《念奴娇（夏夜流萤照窗）》
宋代·陈著

暑天向晚，最相宜、一簇凉生新竹。潇洒轩窗还此景，此景真非竹俗。猿鹤相随，烟霞自在，与我交情熟。人生如梦，个中堪把心卜。

休叹乌兔如飞，功名富贵，有分终须足。不管他非非是是，不管他荣和辱。净几明窗，残编断简，且恁闲劳碌。流萤过去，文章如在吾目。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。